section_heading: Sadržaj programa
paragraph_text: Radio Swiss Classic je proveo opsežna istraživanja na temelju kojih sastavlja svoj program, uvažavajući i mišljenje slušatelja. Program je koncipiran tako da se u svakom satu emitira najmanje jedno veće integralno djelo (na primjer koncert ili simfonija), a u ostalo vrijeme su ili manja djela (npr. sonate, valceri, rapsodije) ili dijelovi većih djela (npr. pojedini stavci, uvertire, arije). Sastav programa također ovisi i o dobu dana, jutrom su to življa kraća djela, a s večeri duža i mirnija. Tijekom godine program je ujednačen, izuzetak je božićni program u razdoblju oko Božića.